Vendi Ayres-Bennett

Vendi Ayres-Bennett Britaniyalı dilçi, İngiltərənin Kembric Universitetində Fransız filologiyası və dilçilik üzrə professor və Myurrey Edvards Kollecində Dilçilik üzrə professordur.

 Fəaliyyəti 
O, Girton Kollecində Müasir Dillər (Fransız və Alman dilləri) üzrə bakalavr və magistr dərəcələri almış, daha sonra Oksford Universitetində doktorluq dərəcəsi əldə etmişdir. Onun doktorluq dissertasiyası "Vaugelas və Fransız dilinin inkişafı: nəzəriyyə və praktika" mövzusuna həsr olunmuşdur.

Doktorluq dərəcəsini aldıqdan sonra, Oksford Universitetinin Müqəddəs Hilda Kollecində bir il gənc tədqiqatçı üzvü kimi çalışmışdır. Daha sonra Kembric Universitetinin fransız dili departamentində köməkçi müəllim (1983–1988), müəllim (1988–1998) və dosent (1998–2005) vəzifələrində işləmişdir.

2001-ci ildə Myurrey Edvards Kollecinin (əvvəllər Nyu Holl adlanırdı) üzvü olmuş, 2005-ci ildə isə fransız filologiyası və dilçiliyi üzrə professor vəzifəsinə təyin edilmişdir. 2009-cu ildə o, nəzəri və tətbiqi dilçilik departamentinə qoşulmuşdur.

 Tədqiqat sahələri və layihələr 
Onun əsas tədqiqat sahələri Fransız dilinin tarixi və dilçilik düşüncəsinin tarixidir. Tədqiqat maraqlarına standartlaşma və kodifikasiya, dil ideologiyası və siyasəti, dil dəyişkənliyi və dəyişikliklər daxildir. O, "Çoxdillilik: Fərdləri gücləndirmək, cəmiyyətləri dəyişdirmək" adlı multidisiplinar və çoxinstitutlu tədqiqat layihəsinin baş tədqiqatçısıdır. Bu layihə Bədii və Hhumanitar tədqiqatlar şurası tərəfindən 2016–2020-ci illər üçün maliyyələşdirilmişdir və dil siyasəti sahəsində qərar qəbul edən şəxslərlə sıx əməkdaşlıq edərək, müasir dövrün əsas məsələləri üçün dillərin dəyərini və dil öyrənməyin fərdlər və cəmiyyət üçün faydalarını vurğulamağı hədəfləyir.

 Mükafatları və fəxri adları 

 2004-cü ildə Fransanın Palmes Académiques ordeninin "Officier" (zabit) rütbəsinə layiq görülmüşdür.
 1997-ci ildə Fransa Akademiyası (Académie française) tərəfindən "Prix d’Académie (Akademiya mükafatı)" adlı mükafatına layiq görülmüşdür. Bu mükafat ona "Fransa Akademiyasının Vaugelaslı Kvinte Kurs haqqında qeydləri" əsərinə görə təqdim olunmuşdur.
 2013-cü ildə Fransa Akademiyası tərəfindən "Jorj Dyumezil" mükafatının gümüş medalı ilə təltif edilmişdir. Bu mükafat ona "Fransız dili ilə bağlı qeydlər və müşahidələr. Bir janrın tarixi və təkamülü" əsərinə görə verilmişdir.

 Seçilmiş əsərləri 

 Vaugelas and the Development of the French Language (1987, MHRA: )
 A History of the French Language through Texts (1996, Routledge: )
 Les Remarques de l’Académie Française sur le Quinte-Curce de Vaugelas 1719-1720: contribution à une histoire de la norme grammaticale & rhétorique en France  (1996, co-authored with Philippe Caron; Presses de l’Ecole normale supérieure: )
 Interpreting the History of French. A Festschrift for Peter Rickard on the occasion of his eightieth birthday (2002, co-edited  with Rodney Sampson Rodopi: )
 Problems and Perspectives: Studies in the Modern French Language (2000, co-authored with Janice Carruthers, Longman Linguistics Library: )
 Sociolinguistic Variation in Seventeenth-century France: Methodology and Case Studies (2004, Cambridge UP: )
 The French Language and Questions of Identity (2007, co-edited with Mari C. Jones, Legenda: )
 Remarques et observations sur la langue française : histoire et évolution d’un genre (2011, co-authored with Magali Seijido; Éditions Classiques Garnie: )
 Bon Usage et variation sociolinguistique: Perspectives diachroniques et traditions nationales, (2013, Co-edited with Magali Seijido: ENS Éditions: )
 L’Histoire du français : État des lieux et perspectives (2014, co-edited with Thomas Rainsford; Éditions Classiques Garnier: )
 Manual of Romance Sociolinguistics (2018, co-edited with Janice Carruthers, Berlin/Boston: Walter de Gruyter: )
 Claude Favre de Vaugelas, Remarques sur la langue française (2018), Paris: Editions Classiques Garnier: )

 İstinadlar